CELEX: 62013CN0069
Language: et
Date: 2013-02-11 00:00:00
Title: Kohtuasi C-69/13: Eelotsusetaotlus, mille on esitanud Tribunale di Roma (Itaalia) 11. veebruaril 2013 — Mediaset SpA versus Ministero dello Sviluppo Economico

25.5.2013   
            
            
               ET
            
            
               Euroopa Liidu Teataja
            
            
               C 147/7
            
         Eelotsusetaotlus, mille on esitanud Tribunale di Roma (Itaalia) 11. veebruaril 2013 — Mediaset SpA versus Ministero dello Sviluppo Economico
   (Kohtuasi C-69/13)
   2013/C 147/11
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Roma
   
      Põhikohtuasja pooled
   
   
      Hageja: Mediaset SpA
   
      Kostja: Ministero dello Sviluppo Economico
   
      Eelotsuse küsimused
   
   
               1.
            
            
               Kas siseriiklikule kohtule, kes peab tegema otsuse selle riigiabi summa kohta, mille tagasinõudmise korralduse Euroopa Komisjon on andnud, on üldse siduv või mil määral on siduv Euroopa Komisjoni 24. jaanuari 2007. aasta otsus menetluses riigiabi C-52/2005 kohta niisugusena, nagu seda otsust on täiendatud summadega, mille Euroopa Komisjon määras kindlaks 11. juuni 2008. aasta märgukirjaga COMP/H4/EK/cd D(2008) 127 ja 23. oktoobri 2009. aasta märgukirjaga COMP/H4/CN/si D(2009) 230, ning kujul, millel see leidis kinnitust Euroopa Kohtu 15. juuni 2010. aasta otsuses kohtuasjas T-177/07?
            
         
               2.
            
            
               Kui see nii ei ole, siis kas kinnitades oma 15. juuni 2010. aasta otsuses kohtuasjas T-177/07, et riigiabi summa kindlaksmääramine on siseriikliku kohtu pädevuses, soovis Euroopa Kohus piirata seda pädevust nii, et siseriiklik kohus võibki kindlaks määrata ainult summa, mis seetõttu, et see on tegelikult ellu viidud või saadud riigiabi summa, peab kindlasti olema positiivne selles mõttes, et abi summa ei saa olla võrdne nulliga;
            
         
               3.
            
            
               või soovis Euroopa Kohus, kui ta kinnitas oma 15. juuni 2010. aasta otsuses kohtuasjas T-177/07, et riigiabi summa kindlaksmääramine on siseriikliku kohtu pädevuses, hoopis anda siseriiklikule kohtule laiendatud pädevuse hinnata tagastamisnõuet, st õiguse hinnata, kas ja mil määral see abi tuleb tagastada, ning seega ka õiguse otsustada, et mingit tagastamiskohustust ei ole?